Spania se află la 100 de zile distanţă de obţinerea imunităţii colective împotriva COVID-19, susține premierul iberic.
Premierul Pedro Sanchez susține că Spania va obţine în 100 de zile imunitatea colectivă. În acest timp, cel puţin 70% din populaţie va fi vaccinată. Sanchez: "Cu ajutorul vaccinării am început să depăşim cea mai rea calamitate a umanităţii în ultimii o sută de ani".
Prim-ministrul spaniol Pedro Sanchez a afirmat că Spania se află la 100 de zile distanţă de obţinerea imunităţii colective împotriva COVID-19, când cel puţin 70% din populaţie va fi vaccinată, potrivit EFE."Cu ajutorul vaccinării am început să depăşim cea mai rea calamitate a umanităţii în ultimii o sută de ani", a spus Pedro Sánchez la o conferinţă de presă la Atena, după o întâlnire cu omologul său grec Kyriakos Mitsotakis.Șeful gubvernului spaniol a spus că 18 august este data aproximativă pentru atingerea acestui prag în ţara sa. "Ne aflăm la numai 100 de zile de obţinerea imunităţii de grup, adică atingerea obiectivului ca 70% din populaţia spaniolă să fie vaccinată şi, prin urmare, imunizată", a adăugat Pedro Sanchez.În prezent, o treime din populaţia adultă a Spaniei a primit cel puţin prima doză de vaccin anti-COVID-19, jumătate din această treime primind şi rapelul.